สายตาเขครับข้างหนึ่งมองชัดข้างหนึ้งมองไม่ชัดแต่ชัดอยู่ใกล้ๆครับ ใต้ตามีสีนำตาลครับ ส่วนเวลามองไกลต้องเพ่งแต่ตาข้างซ้ายชัดมากตาขวาอยู่ไกลมัวถึงไม่ กลับมัวมากครับมันคล้ายๆภาพซ้อนกัน เกิดจากอะไรครับ หรือได้มาจากพันทุกรรมครับ แม่สายตาผิดปกติข้างหนึ่ง
สวัสดีค่ะ อาการตาเข หรือตาเหล่ เป็นปัญหาทางสายตาที่เกิดจากดวงตาทั้ง 2 ข้างไม่มองไปในทิศทางเดียว ข้างใดข้างหนึ่งอาจมองตรง ส่วนอีกข้างอาจจะเฉไปด้านใน ด้านข้าง บน หรือล่าง หรือออกทางด้านนอก โดยพบได้บ่อยในเด็กเล็ก แต่สามารถเกิดได้กับทุกวัย โดยหากมาเกิดในวัยผู้ใหญ่ อาจเกี่ยวกับการมีสายตาสั้น เอียง หรือยาวมากผิดปกติแล้วไม่ได้ใส่แว่นเพื่อรักษาอาการเหล่านั้น โรคโบทูลิซึม ที่เป็นความผิดปกติทางระบบประสาทและกล้ามเนื้อ ทำให้กล้ามเนื้อที่ตาบางมัดหดเกร็งมากเกินไป หรือเกิดจากการติดเชื้อบางอย่าง เช่น โรคหัด ไซนัสอักเสบ เป็นต้น หากเพิ่งมามีอาการตอนวัยผู้ใหญ่ ไม่น่าจะเกี่ยวกับเรื่องของพันธุกรรมค่ะแนะนำพบจักษุแพทย์เพื่อตรวจร่างกายและประเมินความรุนแรงของอาการตาเข หากตอนนี้ตามัว มองเห็นภาพซ้อนควรรีบไปรักษา การรักษามีทั้งสวมแว่นสายตา การบริหารดวงตา การฉีดสารโบท็อกซ์โดยฉีดเข้าสู่กล้ามเนื้อตาที่เป็นสาเหตุให้ตาเข ทำให้กล้ามเนื้อเกิดการคลายตัว และอาจกลับมาเป็นปกติเหมือนเดิม หรือการผ่าตัดในบางรายการดูแลตัวเองเบื้องต้น ไปตรวจสายตากับจักษุแพทย์อย่างสม่ำเสมอ ไม่ใช้งานสายตามากเกินไปเช่นการมองจ้องหน้าคอมหรือจอมือถือนานๆ ถ้ามีสายตาผิดปกติให้รีบใส่แว่นแก้ไข